
R E F E R A T

              privind contribuţia Municipiului Timişoara pentru anul 2010, in cadrul contractului de asociere cu Clubul Sportiv Universitatea Timişoara,aprobat prin HCL nr.113/2007 si modificarea si completarea acestuia
           Prin HCL nr.113/2007 s-a aprobat Contractul de asociere dintre Municipiul Timişoara şi Clubul Sportiv Universitatea Timisoara, pentru sprijinirea activitatii echipei de handbal feminin C.S.Universitatea Municipal Timisoara .

In cadrul acestui contract de asociere, prin HCL nr. 144/2009, a fost aprobata contributia Municipiului Timisoara, pentru anul 2009, pentru sprijinirea activitatii sportive a echipei de handbal, in suma de 100000 lei,ca urmare a analizei si evaluarii activitatii sportive desfasurate de aceasta echipa.
           Prin Adresa nr. SC2009-030308/08.12.2009, Clubul Sportiv Universitatea Timişoara solicită Municipiului Timisoara sa acorde contributia financiara pentru anul 2010, in baza contractului de asociere , aprobat prin HCL  nr.113/2007,valabil pana la data de 31.12.2011.

Finantarea de la bugetul local este solicitata pentru sprijinul activităţii sportive a sectiilor 
 clubului, prin finanţarea unor cheltuieli  necesare organizarii si  desfasurarii calendarului competitional al sectiilor in anul 2010.Sectiile sportive pentru care s-a solicitat finantare de la bugetul local sunt:
 - echipa de handbal feminin C.S.Universitatea Timisoara, returul editiei 2009-  2010 si turul editiei 2010-2011;
- echipele de volei masculin si feminin CS Universitatea Timisoara, returul editiei 2009-2010 si turul  

editiei 2010-2011;

- sectiile de discipline sportive individuale olimpice: atletism, canotaj, pentatlon modern, scrima, in anul competitional 2010.
           Conform Proceselor verbale cu nr. SC2010-2807/10.02.2010 si SC 2010-6166/17.03.2010,
 Comisia de evaluare si analiza a performantelor sportive obţinute de echipele asociate cu Municipiul  

 Timişoara, constituită în baza HCL 516/25.11.2008, a analizat şi a evaluat activităţile sportive 
 desfăşurate de echipa Handbal Club Municipal Universitatea , handbal feminin, echipă asociată cu  

 Municipiul Timişoara conform HCL nr.113/ 03.04.2007,pe anul 2009 si obiectivele propuse in anii  

 2010-2011, respectiv a facut propunerea pentru contributia pe anul 2010, in baza solicitarii clubului.
Echipa a activat în ediţia de campionat 2008-2009 în Divizia A seria Vest ( liga secunda nationala), unde s-a clasat în final pe locul 3, fiind o pozitie de clasament realista pentru obiectivul echipei ,
in conditiile in care echipele clasate pe locurile 1-2 au avut la dispozitie bugete mult mai mari si loturi mai echilibrate de jucatori.Echipa a promovat jucatoare la lotul national de tineret.
In editia 2009-2010 a Diviziei A, in prezent echipa este clasata pe locurile 2, intr-o competitie foarte stransa, dar lipsa unui buget adecvat nu permite inscrierea in cursa promovarii in Liga nationala. 

Pentru sezonul competitional 2010-2011 clubul si-a propus promovarea in Liga nationala, putand indeplini acest obiectiv daca echipa va beneficia de sustinere financiara substantiala,atat pentru imbunatatirea conditiilor de pregatire, competitionale,cat si in ceea ce priveste structura lotului de jucatoare, care sa faca fata cerintelor din prima liga.

Celelalte sectii de jocuri si discipline individuale au urmatoarele obiective:

- echipa de volei masculin CS Universitatea evoluează în Campionatul Naţional Divizia A2 Vest,
clasându-se in tur pe prima poziţie într-o confruntare strânsă cu două echipe mult mai bine cotate (Rapid Bucureşti şi Phoenix Şimleu Silvaniei).Studenţii timişoreni abordează returul(play-off) cu şanse reale de a se clasa pe unul din primele două locuri ale seriei care dau dreptul de participare la turneul de promovare în Divizia A1.Stabilitatea relativă la nivelul lotului (şase jucători sunt de cel puţin trei ani în echipă) a permis conturarea unui angrenaj care a început să funcţioneze cu regularitate şi să câştige prima parte a campionatului 2009 – 2010.

Compusă în majoriate din studenţi echipa se află în cel mai favorabil moment din ultimii cinci ani (ultima participare la barajul de promovare a fost în 2005). Timişoara are şansa să revină pe prima scenă a voleiului masculin românesc şi vestul ţării să fie reprezentat, după zece ani, la acest nivel.

- echipa de volei feminin CS Universitatea evoluează în Campionatul Naţional Divizia A2 Vest, 
si este clasata pe locurile 6-7.
- sectiile de discipline sportive individuale olimpice, in anul competitional 2009 au avut ca rezultate:

atletism cros, fond: 4 medalii nationale; canotaj : 9 medalii la campionate nationale, clasari la regate internationale,avand sportivi in loturile nationale masculin si feminin; pentatlon:2 medalii nationale; scrima- floreta: cu componenti in loturile national si olimpic, peste 10 medalii la campionate nationale.Pentru anul 2010 fiecare sectie are obiective peste performantele din anul precedent.
            În urma analizei, Comisia de evaluare si analiza a performantelor sportive obţinute de sectiile clubului, a propus ca sprijinul financiar alocat Clubului sportiv Universitatea pe   anul bugetar 2010 sa fie de 150.000 lei.,fapt consemnat in Procesul verbal al sedintei cu nr.SC 2010-6166/17.03.2010 si însuşit prin semnătură de reprezentantul clubului, prezent la analiză.
           Totodata propunem sa se aprobe modificarea si completarea contractului de asociere incheiat intre Municipiul Timisoara si C.S.Universitatea Timisoara, aprobat prin HCL nr.113/2007, modificata si completata prin HCL nr.144/2009.

           Derularea asocierii in anul 2010 se va face in urmatoarele conditii:
1.Contributia financiara se efectueaza pentru calendarul competitional al sectiilor clubului :

 a) echipa de handbal feminin C.S.Universitatea Timisoara, echipele de volei masculin si feminin CS Universitatea Timisoara ,returul editiei 2009- 2010 si turul editiei  2010-2011;
b) sectiile de discipline sportive individuale olimpice: atletism, canotaj, pentatlon modern, scrima, in anul competitional 2010.
Derularea contractului privind plata contributiei va fi realizata in 2 etape, cu plati in transe, astfel ca pana la finele editiei 2009-2010 a calendarului competitional, pana la data de 30.06.2010, in functie de resursele bugetare disponibile, se va acorda o suma in cuantum de maxim 50% din valoarea anuala a contributiei financiare.Suma acordata este corespunzatoare bugetului necesar acoperirii cheltuielilor din aceasta prima etapa.
 2. C.S.Universitatea Timişoara , are obligatia realizarii in anul 2010 a urmatoarelor obiective de performanta sportiva: a) pentru  editia 2009-2010:
- echipa de handbal feminin C.S.Universitatea Municipal Timisoara: locul 2-3 Divizia A;

- echipa de volei masculin CS Universitatea: locul 1-2 in Divizia A ;  

b)pentru turul editiei 2010-2011: 

- echipa de handbal feminin C.S.Universitatea Municipal Timisoara: locul 1-3 Divizia A, avand conditii de promovare in Liga nationala;

- echipa de volei masculin CS Universitatea: locul 1-2 in Divizia A, baraj promovare in Liga nationala ;

c) sectiile cu discipline individuale olimpice( atletism, canotaj, pentatlon modern, scrima ), in anul competitional 2010: peste 20 medalii la competitii nationale, sportivi convocati in loturile nationale.
3. La sfarsitul primei etape, Directia Comunicare in baza informarii primite de la clubul sportiv, va intocmi Raportul de evaluare privind realizarea obiectivelor sportive pentru editia 2009-2010, pe care il va inainta Comisiei de evaluare si analiza a contractelor de asociere, numita prin HCL nr.516/2008. 

Neindeplinirea obiectivelor de performanta sportiva cuprinse la pct.2.a), duce la incetarea de drept a contractului de asociere si restituirea sumelor acordate cu titlu de contributie din partea Municipiului Timisoara, cu exceptia sumelor care au fost deja utilizate, conform pct.1.Dovada cheltuirii acestor sume in scopurile mai sus mentionate, se va face cu acte justificative puse la dispozitia Primariei Municipiului Timisoara.
4. Se modifica art.2- Obiectul contractului, pct.2.1., avand urmatorul continut:

„Prezenta asociere are ca obiect finantarea si realizarea in comun, de catre partile contractante, a actiunii de promovare si dezvoltare a activitatii sportive, prin asigurarea conditiilor organizatorice si materiale de practicare a jocurilor de handbal feminin,volei si a disciplinelor individuale olimpice la nivel de performanta in Municipiul Timisoara, precum si promovarea imaginii municipiului Timisoara, in plan national si international.”

5. Se modifica art.4- Obligatiile partilor, pct.4.1. si subpct.4.1.2. care vor avea urmatorul continut:

„4.1. Municipiul Timisoara contribuie in cadrul asocierii, cu urmatoarele:”

„4.1.2.- o contributie financiara de la bugetul local, pentru acoperirea in mod exclusiv a cheltuielilor echipelor de handbal feminin, volei si sectiilor cu discipline individuale, a carei suma se va stabili anual prin hotarire a consiliului local, in functie de performantele obtinute de sectiile clubului”

6. Se modifica art.4- Obligatiile partilor, pct.4.2. care va avea urmatorul continut:

„4.2. C.S. Universitatea Timisoara contribuie in cadrul asocierii, cu urmatoarele:”
7. Se completeaza art.4- Obligatiile partilor, pct.4.2., cu subpunctele 4.3.1., 4.3.2.,4.3.3. si 4.3.4., care vor avea urmatorul continut:

„ 4.3.1. – sa utilizeze si sa administreze sumele alocate de la bugetul local pentru acoperirea in mod exclusiv a cheltuielilor echipelor de handbal feminin, volei si sectiilor cu discipline individuale din club, conform prevederilor HG nr.1447/2007, a altor prevederi legale, si numai in scopul pentru care a fost incheiata prezenta asociere;

4.3.2. – sa asigure acoperirea tuturor cheltuielilor, cu exceptia celor acoperite din bugetul local prin alocarea sumei prevazute la subpct.4.1.2., necesare asigurarii conditiilor organizatorice si materiale pentru desfasurarea pregatirii sportive optime a sportivilor si participarea lor la toate competitiile sportive din calendarul competitional al sectiilor clubului;

4.3.3. – realizarea de protocoale de colaborare cu cluburile locale de juniori din Municipiul Timisoara, in vederea promovarii in cadrul loturilor de seniori de sportivi tineri, din cadrul acestora.
4.3.4.- prin atitudinea, comportamentul si manifestarile lor, conducatorii, jucatorii si angajatii Clubului Sportiv Universitatea, vor promova un climat de fair-play si nu vor afecta imaginea Municipiului Timisoara.”
8. Se modifica art.7- Clauze speciale, pct.7.4, care va avea urmatorul continut:

„ Activitatea financiara a C.S.Universitatea Timisoara , cu privire la modul de cheltuire a sumelor alocate de la bugetul local, va fi controlata de catre comisia  numita prin Dispozitia Primarului Municipiului Timisoara.In acest sens, C.S.Universitatea Timisoara va pune la dispozitia Municipiului Timisoara, toate documentele legate de sumele alocate de la bugetul local, in baza prezentului contract de asociere.Justificarea şi decontarea cheltuielilor ocazionate de calendarul competitional al sectiilor clubului se vor realiza numai pe bază de acte doveditoare, conform legii.
Serviciul Audit Public Intern din cadrul  Primariei Timisoara va audita modul de derulare al contractului in conformitate cu legislatia specifica activitatii de audit public intern, clubul sportiv  punand la dispozitie intreaga documentatie solicitata.”
10.Obligatiilor C.S.Universitatea , cuprinse in prezentul referat,se adauga si obligatii cuprinse in art.4 din contractul de asociere aprobat prin HCL nr.113/2007.
           Contributia financiara pe anul bugetar 2010, modificarile si completarile la contractul

de asocierecu C.S.Universitatea Timişoara, vor fi stipulate prin Act adiţional , la contractul de asociere aferent HCL nr.113/ 03.04.2007.
             Conform documentelor anexate propunem aprobarea proiectului.
Director comunicare                                                                 Director economic
Violeta Mihalache                                                                     Smaranda Haracicu

